একই দামে বাড়তি ডেটা! Airtel, Vi-এর থেকেও অনেক বেশি সাশ্রয়ী Jio

ওয়েব ডেস্ক: ভারতের টেলিকম ব্যবস্থায় ইন্টারনেট বিপ্লব এনেছে জিও (Jio)। মুকেশ আম্বানির (Mukesh Ambani) মালিকানাধীন এই সংস্থা দেশে প্রথম 4G ইন্টারনেট পরিষেবা চালু করে, তাও আবার সাশ্রয়ী দামে। সেই কারণে ব্যবাহারকারীদের সংখ্যার নিরিখেও অন্যান্য টেলিকম কোম্পানির থেকে এগিয়ে জিও। আর এবার এক সমীক্ষায় উঠে এল যে, দেশজুড়ে সবথেকে কম দামে ব্যবহারকারীদের পরিষেবা দেয় আম্বানির এই সংস্থা।

বিএনপি প্যারিবাসের সাম্প্রতিক এক প্রতিবেদনে সাশ্রয়ী মূল্যে পরিষেবা দেওয়ার একটি তথ্য উঠে এসেছে। প্রতিবেদনে জানানো হয়েছে, দেশের তিন প্রধান টেলিকম অপারেটর—জিও, এয়ারটেল (Airtel) এবং ভোডাফোন আইডিয়া (Vi)—জনপ্রিয় রিচার্জ প্ল্যানের (Jio Recharge Plans) দাম সমান রেখেছে। তবে একই দামে জিও প্রতিদ্বন্দ্বীদের তুলনায় ব্যবহারকারীদের বেশি ডেটা ব্যবহারের সুবিধা দিচ্ছে।

আরও পড়ুন: চাকরি কেড়ে নেবে AI! আতঙ্কে দেশের মানুষ

উদাহরণ হিসেবে বলা হয়েছে, ২৮ দিনের জনপ্রিয় প্ল্যান তিন সংস্থার ক্ষেত্রেই ২৯৯ টাকায় মিললেও জিও সেখানে অতিরিক্ত ডেটা সুবিধা দেয়। বার্ষিক প্ল্যানের ক্ষেত্রেও একই ছবি দেখা যায়। যেমন, ৩,৫৯৯ টাকার প্ল্যানে জিও ব্যবহারকারীরা প্রতিদিন ২.৫ জিবি ডেটা পান, যেখানে এয়ারটেল ও ভোডাফোন আইডিয়া দিচ্ছে ২ জিবি ডেটা। সেই কারণে ডেটা-নির্ভর গ্রাহকদের জন্য আরও সাশ্রয়ী হয়ে উঠছে জিও।

প্রতিবেদনে আরও উল্লেখ করা হয়েছে, একই ধরনের প্ল্যানে জিও ব্যবহারকারীরা মাসে গড়ে ৫০ টাকা পর্যন্ত সাশ্রয় করছেন। যেমন, প্রতিদিন ১.৫ জিবি ডেটার ২৮ দিনের প্ল্যান জিও-তে ২৯৯ টাকা হলেও এয়ারটেল ও ভোডাফোন আইডিয়া নিচ্ছে ৩৪৯ টাকা। আবার প্রতিদিন ২ জিবি ডেটার প্ল্যান জিও-তে ৩৪৯ টাকা, যেখানে এয়ারটেল ৩৯৮ এবং ভোডাফোন আইডিয়া ৩৬৫ টাকা নিচ্ছে।

উল্লেখ্য, জিও-র বর্তমানে সবচেয়ে বেশি ব্যবহৃত প্ল্যানগুলির মধ্যে রয়েছে ৭৯৯ টাকার রিচার্জ, যেখানে ৮৪ দিনের জন্য প্রতিদিন ১.৫ জিবি ডেটা পাওয়া যায়। এছাড়াও ভয়েস-অনলি গ্রাহকদের জন্য জিও চালু রেখেছে ১৮৯ টাকার প্ল্যান, যাতে রয়েছে আনলিমিটেড ভয়েস কল, এসএমএস এবং ২ জিবি ডেটা—যার মেয়াদ ২৮ দিন।

দেখুন আরও খবর:

The post একই দামে বাড়তি ডেটা! Airtel, Vi-এর থেকেও অনেক বেশি সাশ্রয়ী Jio appeared first on KolkataTV.